Απόφαση του Δικαστηρίου (έκτο τμήμα) της 26ης Οκτωβρίου 2017 – Global Steel Wire κ.λπ. κατά Επιτροπής
(Συνεκδικασθείσες υποθέσεις C-457/16 P και C-459/16 P έως C-461/16 P) (1)
«Αίτηση αναιρέσεως – Κανονισμός (ΕΚ) 1/2003 – Ανταγωνισμός – Συμπράξεις – Ευρωπαϊκή αγορά προεντεταμένου χάλυβα – Παράβαση του άρθρου 101 ΣΛΕΕ – Καταλογισμός της παραβατικής συμπεριφοράς των θυγατρικών στη μητρική τους εταιρία – Έννοια της “επιχειρήσεως” – Ενδείξεις υπάρξεως οικονομικής ενότητας – Τεκμήριο πραγματικής ασκήσεως καθοριστικής επιρροής – Διαδοχή επιχειρήσεων – Ύψος του προστίμου – Οικονομική δυνατότητα πληρωμής του προστίμου – Προϋποθέσεις – Σεβασμός των δικαιωμάτων άμυνας»
1.      Αναίρεση – Λόγοι – Εσφαλμένη εκτίμηση των πραγματικών περιστατικών και των αποδεικτικών στοιχείων – Απαράδεκτο – Έλεγχος από το Δικαστήριο της εκτιμήσεως των πραγματικών περιστατικών και των αποδεικτικών στοιχείων – Αποκλείεται, πλην της περιπτώσεως παραμορφώσεως του περιεχομένου τους
(Άρθρο 256 § 1, εδ. 2, ΣΛΕΕ· Οργανισμός του Δικαστηρίου, άρθρο 58, εδ. 1)
(βλ. σκέψεις 25-28, 40, 48, 56, 62, 105-108)
2.      Αναίρεση – Έννομο συμφέρον – Προϋπόθεση – Αίτηση αναιρέσεως δυνάμενη να προσπορίσει όφελος στον διάδικο που την άσκησε – Περιεχόμενο
(βλ. σκέψεις 31-33)
3.      Ανταγωνισμός – Κανόνες της Ένωσης – Παραβάσεις – Καταλογισμός – Μητρική εταιρία και θυγατρικές – Οικονομική ενότητα – Κριτήρια εκτιμήσεως – Τεκμήριο ασκήσεως αποφασιστικής επιρροής από τη μητρική εταιρία επί των θυγατρικών που της ανήκουν εξ ολοκλήρου – Μαχητό τεκμήριο – Συνδυασμός του τεκμηρίου πραγματικής ασκήσεως καθοριστικής επιρροής από μητρική εταιρία στη θυγατρική, που της ανήκει εξ ολοκλήρου, με άλλα αποδεικτικά στοιχεία
(Άρθρο 101 ΣΛΕΕ)
(βλ. σκέψεις 81-90)
4.      Αναίρεση – Λόγοι – Ανεπαρκής αιτιολογία – Περιεχόμενο της υποχρεώσεως αιτιολογήσεως
(Άρθρο 256 § 1, εδ. 2, ΣΛΕΕ· Οργανισμός του Δικαστηρίου, άρθρα 36 και 53, εδ. 1· Κανονισμός Διαδικασίας του Γενικού Δικαστηρίου, άρθρο 117, στοιχείο ιγʹ)
(βλ. σκέψη 97)
5.      Ανταγωνισμός – Κανόνες της Ένωσης – Παραβάσεις – Καταλογισμός – Παράβαση διαπραχθείσα από οντότητα η οποία έπαυσε να υφίσταται λόγω απορροφήσεώς της από άλλη επιχείρηση – Καταλογισμός της παραβάσεως στη νέα οντότητα – Επιτρέπεται
(Άρθρο 101 § 1 ΣΛΕΕ)
(βλ. σκέψεις 115-122)
6.      Ανταγωνισμός – Διοικητική διαδικασία – Ανακοίνωση των αιτιάσεων – Υποχρεωτικό περιεχόμενο – Αίτηση μειώσεως του ποσού του προστίμου λόγω μη υπάρξεως οικονομικής ικανότητας πληρωμής του – Αίτηση υποβληθείσα από επιχείρηση μετά την απάντησή της στην ανακοίνωση αιτιάσεων – Απόρριψη της αιτήσεως αυτής χωρίς κοινοποίηση ή προηγούμενη ακρόαση – Απόρριψη βασιζόμενη αποκλειστικώς σε στοιχεία προσκομισθέντα από την οικεία επιχείρηση στο πλαίσιο της αιτήσεώς της – Προσβολή των δικαιωμάτων άμυνας – Δεν συντρέχει
(Άρθρο 101 ΣΛΕΕ· κανονισμός 1/2003 του Συμβουλίου, άρθρο 27· ανακοίνωση 2006/C 210/02 της Επιτροπής, σημείο 35)
(βλ. σκέψεις 138-148)
Διατακτικό
Το Δικαστήριο αποφασίζει:
1)
Απορρίπτει τις αιτήσεις αναιρέσεως.
2)
Καταδικάζει τις Global Steel Wire SA, Trenzas y Cables de Acero PSC SL, Trefilerías Quijano SA και Moreda-Riviere Trefilerías SA στα δικαστικά έξοδα.
1 ΕΕ C 392 της 24.10.2016.